ધન : સપ્તાહના આરંભે વ્યાકુળતા અને અજંપો ઘણો વધારે રહેશે. તા. 16ના રોજ કોઈ અંગત વ્યક્તિથી છુટા પડવાનું દુઃખ અનુભવશો. આપને સંતાન સાથે કોઈ બાબતે મનદુઃખ થશે. સમય પણ આપની તરફેણમાં ન હોય તેવું લાગ્યા કરશે. તા. 17 દરમિયાન સંપત્તિની પ્રાપ્તિ થશે. આ સમયનું મહત્ત્વ સમજીને વર્તશો તો ખુબ ઝડપથી આપના માટે સુખદ પરિણામ આવશે. પતિ-પત્ની વચ્ચે સંબંધો મધુર રહેશે. આપને અંગત પળો માણવા માટે પણ યોગ્ય તકો મળી રહેશે. પ્રેમસંબંધો માટે ઉત્તમસમય છે. જેઓ પહેલાથી સંબંધોમાં છે તેઓ લગ્ન અંગે વિચારી શકે છે. આર્થિક અને કેરિયરની દૃષ્ટિએ સમય ઉત્તમ છે. આપ બીજાની મદદથી કોઈ મોટું કાર્ય કરશો. તમામ અવરોધ વચ્ચે પણ લક્ષ્ય પ્રાપ્ત કરશો. માનસિક ક્ષમતા અને કુશાગ્ર બુદ્ધિથી ઉંચાઈ પર પહોંચશો. તા. 18 અને તા. 19 બપોર સુધી દરેક કાર્ય શાંતિપૂર્વક પુરા કરવાનો પ્રયાસ કરશો. પતિ-પત્ની વચ્ચે હળવા વાદ-વિવાદ વચ્ચે પણ આત્મીયતા ટકી રહેશે. યાત્રા દરમિયાન આંશિક તકલીફ સાથે પણ સફળતા મળશે. તા. 20અને 21ના રોજ ધન સંબંધી બાબતોમાં આપ બહુ સાવધાની પૂર્વક આગળ વધજો. ઉઘરાણીનું કાર્ય કે પછી કોઈ નવી વસ્તુની ખરીદી માટે સમય અનુકૂળ નથી. સપ્તાહના છેલ્લા દિવસે સરકારી કાર્યોમાં વેગ જોવા મળે. આપની કાર્ય પદ્ધતિમાં ફેરફાર લાવીને સારું પરિણામ મેળવી શકશો.